stanford-oval/wikipedia huggingface dataset:
พุทธมณฑล
ประวัติ

เมื่อวันที่ 5 มิถุนายน พ.ศ. 2487 รัฐบาลไทยภายใต้การนำของจอมพล ป.พิบูลสงคราม นายกรัฐมนตรีในขณะนั้น ได้พยายามออกกฎหมายจัดสร้างพุทธบุรีมณฑลที่จังหวัดสระบุรีตั้งแต่ช่วงปลายสงครามโลกครั้งที่ 2 โดยมีผู้วิจารณ์ว่าโครงการดังกล่าวมีจุดประสงค์เพื่อมิให้ฝ่ายสัมพันธมิตรทิ้งระเบิดในเขตที่ประกาศเป็นพุทธสถาน อย่างไรก็ตาม พระราชกำหนดจัดสร้างพุทธบุรีมณฑลได้ถูกยกเลิกโดยรัฐสภาในกาลต่อมาเมื่อจอมพล ป. ไม่ได้อยู่ในอำนาจแล้ว  อย่างไรก็ตาม หลังเหตุการณ์ทางการเมืองต่าง ๆ ผ่านพ้นไป จอมพล ป. ก็ได้กลับมาบริหารราชการแผ่นดินอีกครั้งและสานต่อโครงการดังกล่าว
ในปี พ.ศ. 2495 จอมพล ป.พิบูลสงคราม ได้ดำริจัดสร้างปูชนียสถานเพื่อเป็นพุทธบูชาและเป็นพุทธานุสรณียสถาน เนื่องในวโรกาสมหามงคลกาลที่พระพุทธศักราชเวียนมาบรรจบครบรอบ 2,500 ปี ซึ่งครบในวันวิสาขบูชา ปี พ.ศ. 2500  เมื่อวันที่ 29 กรกฎาคม พ.ศ. 2498 รัฐบาลจึงได้กราบบังคมทูลเชิญพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ไปทรงประกอบรัฐพิธีก่อฤกษ์พุทธมณฑล ณ บริเวณที่จะก่อสร้างพระพุทธรูปประธานพุทธมณฑล ณ สถานที่ซึ่งต่อมาเป็น อำเภอพุทธมณฑล จังหวัดนครปฐม (เดิมเป็นส่วนหนึ่งของอำเภอนครชัยศรีและต่อมาได้ยกฐานะขึ้นเป็นกิ่งอำเภอพุทธมณฑลตามลำดับ) การก่อสร้างได้เริ่มดำเนินการตั้งแต่ปี พ.ศ. 2500 ภายใต้ความรับผิดชอบของกระทรวงมหาดไทย แต่การจัดสร้างได้ชะลอตัวไประยะหนึ่ง ด้วยปัญหาด้านงบประมาณ
พ.ศ. 2521 รัฐบาลพลเอกเกรียงศักดิ์ ชมะนันท์ได้รื้อฟื้นโครงการขึ้นและถือเป็นส่วนหนึ่งในนโยบายที่รัฐบาลจะเร่งดำเนินการก่อสร้างอีกครั้งหนึ่ง และคณะรัฐมนตรีได้มีมติให้โอนงานจัดสร้างพุทธมณฑลจากกระทรวงมหาดไทย มอบหมายให้กระทรวงศึกษาธิการ โดยกรมการศาสนา เป็นเจ้าของเรื่องใช้เงินงบประมาณของรัฐและการบริจาคของประชาชน อีกทั้งการจัดสร้างพุทธมณฑลได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงให้งานก่อสร้างพุทธมณฑลได้อยู่ในพระบรมราชูปถัมภ์ ทำให้การก่อสร้างได้สำเร็จก้าวหน้าไปอย่างมาก เนื่องจากใกล้การเฉลิมฉลองโอกาสที่สถาปนากรุงรัตนโกสินทร์ครบ 200 ปีใน พ.ศ. 2525
การก่อสร้างพุทธมณฑลได้ดำเนินการมาแล้วเสร็จสมบูรณ์ในสมัยที่พลเอกเปรม ติณสูลานนท์ ดำรงตำแหน่งนายกรัฐมนตรี เมื่อสร้างองค์ "พระศรีศากยะทศพลญาณ ประธานพุทธมณฑลสุทรรศน์" สำเร็จ โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้มีพระมหากรุณาธิคุณโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จประกอบพิธีสมโภช เมื่อวันที่ 21 ธันวาคม พ.ศ. 2525 และหลังจากนั้นก็ได้มีการก่อสร้างเพิ่มเติมถาวรวัตถุต่าง ๆ ในพุทธมณฑลมาโดยตลอดเช่น มหาวิหารประดิษฐานพระไตรปิฎกหินอ่อน และ หอประชุม เป็นต้น
สิ่งก่อสร้าง

วิหารพุทธมณฑล เป็นอาคารชั้นเดียว สร้างแบบสถาปัตยกรรมไทยตามแบบวิหารของวัดราชาธิวาส ผนังวิหารทำเป็น 2 ชั้น เพื่อให้ประตูหน้าต่าง เลื่อนเข้าภายในกำแพงได้ ภายในปูด้วยกระเบื้องหินอ่อน หลังคามุงด้วยกระเบื้องลวดลายภายนอกเป็นประติมากรรมรูปพระพุทธรูป 8 องค์ และพระโพธิสัตว์ 2 องค์ ภายในประดิษฐานพระพุทธรูป 25 พุทธศตวรรษขนาด 2,500 มม. ดำเนินการก่อสร้างตั้งแต่ปี พ.ศ. 2515 แล้วเสร็จในปี พ.ศ. 2518
สังเวชนียสถาน 4 ตำบล
ตำหนักสมเด็จพระสังฆราช เป็นลักษณะสถาปัตยกรรมประยุกต์ หันหน้าไปทางทิศเหนือ ก่อสร้างเสร็จในปี พ.ศ. 2524
ที่พักสงฆ์อาคันตุกะ อยู่ตรงข้ามกับตำหนักสมเด็จพระสังฆราช มีลักษณะเป็นสถาปัตยกรรมไทยประยุกต์สองชั้น สร้างเสร็จเมื่อ พ.ศ. 2526
หอประชุม สร้างขึ้นเพื่อใช้เป็นที่ประชุมทางพระพุทธศาสนา และให้ความรู้ อาคารแบบสถาปัตยกรรมไทยประยุกต์สองชั้น ชั้นล่างด้านทิศเหนือใช้เป็นสำนักงานพุทธมณฑล สร้างเสร็จ พ.ศ. 2529
หอกลอง สร้างขึ้นเพื่อประดิษฐานกลองชัยขนาดใหญ่ ตัวกลองทำด้วยไม้ขนุน และหนังควายเผือก เส้นผ่าศูนย์กลางมีขนาด 1.60 เมตร ผู้จัดทำกลองคือ พระพิชัย ธรรมจาโร วัดบัลลังก์ศิลาอาสน์ อ.ปราสาท จ.สุรินทร์ เมื่อ พ.ศ. 2526
สำนักงานพุทธมณฑล ลักษณะอาคารแบบสถาปัตยกรรมไทยประยุกต์ สร้างเสร็จ พ.ศ. 2525
อาคารประชาสัมพันธ์ สถาปัตยกรรมไทยประยุกต์ แล้วเสร็จในปี พ.ศ. 2525
ศาลาราย สร้างตามแนวทางเท้าวงกลมรอบองค์พระประธานมีทั้งหมด 20 หลัง ด้านข้างโปร่ง
ศาลาปฏิบัติกรรมฐาน เป็นอาคารเพื่อใช้ปฏิบัติกรรมฐาน อยู่บริเวณสวนเวฬุวัน เป็นรูป 6 เหลี่ยม เชื่อมติดต่อกันทั้งหมด 8 หลัง
พิพิธภัณฑ์พระพุทธศาสนา อาคารทรงไทยเป็นรูปกลมวงแหวนด้านนอก แบ่งเป็น 3 ส่วน ส่วนแรกแสดงโบราณวัตถุต่าง ๆ ส่วนที่ 2 จัดนิทรรศการและการบรรยาย ส่วนที่ 3 ส่วนบริการ สุขา ห้องน้ำ ฯ
หอสมุดพระพุทธศาสนามหาสิรินาถ (นามพระราชทานสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง) ห้องอ่านหนังสือจุได้ 500 คน มีหนังสือประมาณ 500,000 เล่ม เก็บหนังสือบนเพดานได้อีก หนึ่งล้านเล่ม วัดปากน้ำและสมาคมศิษย์หลวงพ่อวัดปากน้ำ บริจาคเงินค่าก่อสร้างทั้งหมดประมาณ 250 ล้านบาท เพื่อถวายเป็นพระราชกุศล แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงเจริญพระชนมายุ 5 รอบ
มหาวิหารประดิษฐานพระไตรปิฎกหินอ่อน สถาปัตยกรรมไทยรูปทรงจตุรมุข มีพระเจดีย์ 9 ยอด ประดิษฐานในท่ามกลาง และเป็นที่จารึกพระไตรปิฎกหินอ่อน ขนาด 1.10 x 2.00 เมตร จำนวน 1,418 แผ่น มีภาพวาดพระพุทธประวัติอยู่ด้านบนโดยรอบ เริ่มสร้างปี พ.ศ. 2532 แล้วเสร็จในปี พ.ศ. 2541
โรงอาหาร เป็นแบบสถาปัตยกรรมไทย บริการด้านอาหารเมื่อมีกิจกรรมในพุทธมณฑล
หอฉัน ลักษณะสถาปัตยกรรมไทย ใช้เป็นที่อบรมศีลธรรม จริยธรรม ของนักเรียน นักศึกษาที่มาพักแรมเข้าค่ายพุทธบุตร
ท่าเทียบเรือ อยู่ด้านทิศเหนือ และทิศใต้ ด้านหลังใช้เป็นท่าขึ้นลงเรือ ซึ่งเรือแล่นไปได้รอบพุทธมณฑล
สระน้ำขนาดใหญ่ อยู่ด้านหลังวิหาร มีขอบสระใช้ประกอบกิจกรรมทางศาสนา หรือลอยกระทง
ศาลาอำนวยการ ใช้เป็นที่รับบริจาค ขายดอกไม้ธูปเทียน และวัตถุมงคล
ศาลาบำเพ็ญกุศล อยู่ด้านหลังศาลาอำนวยการใกล้องค์พระ
สำนักงานย่อย อยู่บริเวณสวนเวฬุวัน เป็นที่ทำการของเจ้าหน้าที่
ศาลาสรีรสราญ ห้องสุขา
เรือนแถว ที่พักของเจ้าหน้าที่ป้อมยาม มี 8 หลัง
ระเบียงภาพ

พระศรีศากยะทศพลญาณ ประธานพุทธมณฑล สุทรรศน์
ธรรมจักรบริเวณส่วนสังเวชนียสถาน 4 ตำบล
ถนนอุทยาน
ภายในวิหารประดิษฐานพระไตรปิฎกหินอ่อน
ภายในวิหารพุทธมณฑล
พระศรีศากยะทศพลญาณ ประธานพุทธมณฑลสุทรรศน์
ต้นพระศรีมหาโพธิ์
รูปสลักหินอ่อนพระมงคลเทพมุนี (สด จนฺทสโร) ภายในมหาวิหารประดิษฐานพระไตรปิฎกหินอ่อน
จิตรกรรมฝาผนังเกี่ยวกับพระมหากษัตริย์ในราชวงศ์จักรีภายในมหาวิหารประดิษฐานพระไตรปิฎกหินอ่อน
ถนนที่อยู่ในโครงการพุทธมณฑล

ถนนพุทธมณฑลสายต่าง ๆ เป็นถนนที่แยกย่อยออกไปจากถนนเพชรเกษมในทางทิศเหนือ ตัดผ่านถนนบรมราชชนนี (ขณะที่มีโครงการพุทธมณฑลยังไม่มีถนนดังกล่าว) ไปสิ้นสุดก่อนถึงทางรถไฟสายใต้
ถนนพุทธมณฑล สาย 1 (กรุงเทพมหานคร)
ถนนพุทธมณฑล สาย 2 (กรุงเทพมหานคร)
ถนนพุทธมณฑล สาย 3 (กรุงเทพมหานคร)
ถนนพุทธมณฑล สาย 4 (ทางหลวงแผ่นดินหมายเลข 3310)
ถนนพุทธมณฑล สาย 5 (ทางหลวงแผ่นดินหมายเลข 3414)
ถนนพุทธมณฑล สาย 6 (ทางหลวงแผ่นดินหมายเลข 3316)
ถนนพุทธมณฑล สาย 7 (ทางหลวงแผ่นดินหมายเลข 3415)
ถนนพุทธมณฑล สาย 8
ดูเพิ่ม

งานฉลอง 25 พุทธศตวรรษ
แหล่งข้อมูลอื่น

พุทธมณฑลจากเว็บไซด์สำนักงานพุทธมณฑล เก็บถาวร 2007-04-02 ที่ เวย์แบ็กแมชชีน
เอกสารแนะนำพุทธมณฑล 3 ภาษา.สำนักงานพระพุทธศาสนาแห่งชาติ เก็บถาวร 2016-03-05 ที่ เวย์แบ็กแมชชีน
แผนที่และภาพถ่ายทางอากาศของ พุทธมณฑล
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′34″N 100°19′15″E﻿ / ﻿13.776111°N 100.320833°E﻿ / 13.776111; 100.320833
| ด ค กพุทธมณฑลจังหวัดในประเทศไทย |
| --- | --- | --- |
| ส่วนกลาง | พุทธมณฑล (จังหวัดนครปฐม) |  |
| ภาคเหนือ | เชียงราย • เชียงใหม่ • น่าน • พะเยา • แพร่ • แม่ฮ่องสอน • ลำปาง • ลำพูน  • อุตรดิตถ์ |  |
| ภาคตะวันออกเฉียงเหนือ | กาฬสินธุ์ • ขอนแก่น • ชัยภูมิ • นครพนม • นครราชสีมา • บึงกาฬ • บุรีรัมย์ • มหาสารคาม • มุกดาหาร • ยโสธร • ร้อยเอ็ด • เลย • ศรีสะเกษ • สกลนคร • สุรินทร์ • หนองคาย • หนองบัวลำภู • อำนาจเจริญ • อุดรธานี • อุบลราชธานี |  |
| ภาคกลาง | กำแพงเพชร • ชัยนาท • นครนายก • นครสวรรค์ • นนทบุรี • ปทุมธานี • พระนครศรีอยุธยา • พิจิตร • พิษณุโลก • เพชรบูรณ์ • ลพบุรี • สมุทรปราการ • สมุทรสงคราม • สมุทรสาคร • สระบุรี • สิงห์บุรี • สุโขทัย • สุพรรณบุรี • อ่างทอง • อุทัยธานี |  |
| ภาคตะวันออก | จันทบุรี • ฉะเชิงเทรา • ชลบุรี • ตราด • ปราจีนบุรี • ระยอง • สระแก้ว |  |
| ภาคตะวันตก | กาญจนบุรี • ตาก • ประจวบคีรีขันธ์ • เพชรบุรี • ราชบุรี |  |
| ภาคใต้ | กระบี่ • ชุมพร • ตรัง • นครศรีธรรมราช • นราธิวาส • ปัตตานี • พังงา • พัทลุง • ภูเก็ต • ยะลา • ระนอง • สงขลา • สตูล • สุราษฎร์ธานี |  |
หมายเหตุ - แบ่งภูมิภาคตามเกณฑ์ของราชบัณฑิตยสภา
วิหารพุทธมณฑล
ธรรมจักรบริเวณส่วนสังเวชนียสถาน 4 ตำบล
หญ้าหนวดฤๅษี

| หญ้าหนวดฤๅษี |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
วงศ์ย่อย:: Panicoideae
เผ่า:: Andropogoneae
สกุล:: Heteropogon
สปีชีส์:: H.  contortus
ชื่อทวินาม
Heteropogon contortus (L.) P.Beauv. ex Roem. & Schult.

หญ้าหนวดฤๅษี (อังกฤษ: Tangle head, ชื่อวิทยาศาสตร์: Heteropogon contortus) เป็นพืชวงศ์หญ้าและพืชหลายฤดู ขึ้นเป็นกอ สูง 20 - 100 เซนติเมตร ใบเป็นเส้นตรง ยาว 6-20 เซนติเมตร มีปลอกหุ้มเรียบ ดอกเป็นดอกช่อแบบราซีม ยาว 4-7 เซนติเมตร ช่อดอกย่อยเป็นแบบ spiked ด้านเดียว ยาว 7 มิลลิเมตร ออกดอกทั้งปี ขยายพันธุ์ด้วยเมล็ดและการแตกหน่อ ชอบขึ้นในดินแห้ง พบตามบริเวณข้างถนนและพื้นที่รกร้าง ชาวฮาวายใช้หญ้าชนิดนี้มุงหลังคาบ้าน
ตำบลบ้านโพธิ์ (อำเภอเมืองสุพรรณบุรี)

| ตำบลบ้านโพธิ์ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ban Pho
ประเทศ: ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 41.27 ตร.กม. (15.93 ตร.ไมล์)
ประชากร (2566)
 • ทั้งหมด: 8,708 คน
 • ความหนาแน่น: 211.00 คน/ตร.กม. (546.5 คน/ตร.ไมล์)
รหัสไปรษณีย์ : 72000
รหัสภูมิศาสตร์: 720112
 ส่วนหนึ่งของสารานุกรมประเทศไทย
บ้านโพธิ์ เป็นตำบลในอำเภอเมืองสุพรรณบุรี จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลบ้านโพธิ์
ที่ตั้งและอาณาเขต

ตำบลบ้านโพธิ์ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลบางงาม และตำบลมดแดง (อำเภอศรีประจันต์)
ทิศตะวันออก ติดต่อกับตำบลโพธิ์พระยา ตำบลพิหารแดง และตำบลรั้วใหญ่
ทิศใต้ ติดต่อกับตำบลดอนกำยาน และตำบลดอนโพธิ์ทอง
ทิศตะวันตก ติดต่อกับตำบลสระแก้ว ตำบลสนามคลี และตำบลตลิ่งชัน
| เทศบาลตำบลบ้านโพธิ์ |
| --- | --- |
เทศบาลตำบล
ทต.บ้านโพธิ์ที่ตั้งสำนักงานเทศบาลตำบลบ้านโพธิ์
พิกัด: 14°30′43.2″N 100°04′31.0″E﻿ / ﻿14.512000°N 100.075278°E﻿ / 14.512000; 100.075278
ประเทศ:  ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 41.27 ตร.กม. (15.93 ตร.ไมล์)
ประชากร (2566)
 • ทั้งหมด: 8,708 คน
 • ความหนาแน่น: 211.00 คน/ตร.กม. (546.5 คน/ตร.ไมล์)
รหัส อปท.: 05720121
ที่อยู่ สำนักงาน: เลขที่ 219 หมู่ 2 ตำบลสบ้านโพธิ์ อำเภอเมืองสุพรรณบุรี จังหวัดสุพรรณบุรี 72000
เว็บไซต์: banpho-suphan.go.th
 ส่วนหนึ่งของสารานุกรมประเทศไทย
ประวัติ

ตำบลบ้านโพธิ์ แต่เดิมชื่อตำบลนี้คือ "ตำบลบ้านบึง" (หมู่ที่ 5 ในปัจจุบัน) โดยมีลักษณะเด่นเป็นบึงขนาดใหญ่ มีเกาะอยู่ตรงกลางน้ำ มีสัตว์น้ำเป็นจำนวนมาก มีประชาชนอาศัย แหล่งน้ำเป็นที่อยู่ที่ทำกิน และประกอบอาชีพทำการเกษต ต่อมาเกิดต้นโพธิ์ที่ขึ้นอยู่ตามบึง อีก 3 แห่ง คือ บ้านโพธิ์ท่าทราย บ้านโพธิ์ตะวันตก และบ้านโพธิ์ตะวันออก ปัจจุบันเรียกแต่เพียงว่า บ้านโพธิ์
การปกครองส่วนภูมิภาค > การปกครองส่วนภูมิภาค

ตำบลบ้านโพธิ์แบ่งพื้นที่การปกครองออกเป็น 9 หมู่บ้าน ได้แก่
หมู่ที่ 1 บ้านโพธิ์ท่าทราย
หมู่ที่ 2 บ้านโพธิ์ตะวันตก
หมู่ที่ 3 บ้านโพธิ์ตะวันออก
หมู่ที่ 4 บ้านศรีสะเกษ
หมู่ที่ 5 บ้านบึง (หมู่เก่า)
หมู่ที่ 6 บ้านบึง (หมู่ใหม่)
หมู่ที่ 7 บ้านลาดตานวล
หมู่ที่ 8 บ้านหนองหม้อแกง
หมู่ที่ 9 บ้านบึงคัน
การปกครองส่วนภูมิภาค > การปกครองส่วนท้องถิ่น

ตำบลบ้านโพธิ์เดิมมีฐานะเป็นสภาตำบลบ้านโพธิ์ ในปี พ.ศ. 2517 ต่อมาปี พ.ศ. 2538 สภาตำบลบ้านโพธิ์มี 9 หมู่บ้าน พื้นที่ 41.27 ตารางกิโลเมตร ประชากร 7,799 คน และ 1,655 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านโพธิ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านโพธิ์
ปี พ.ศ. 2554 เขตองค์การบริหารส่วนตำบลบ้านโพธิ์มี 9 หมู่บ้าน พื้นที่ 41.27 ตารางกิโลเมตร ประชากร 8,416 คน และ 2,262 ครัวเรือน รายได้จริงไม่รวมเงินอุดหนุนปีงบประมาณ 2554 จำนวน 15.10 ล้านบาท รายจ่ายประจำปีงบประมาณ 2554 จำนวน 6.21 ล้านบาท เงินสะสม 6.71 ล้านบาท โดยสภาองค์การบริหารส่วนตำบลบ้านโพธิ์ซึ่งจะครบวาระในวันที่ 31 สิงหาคมพ.ศ. 2555 มีมติเห็นชอบให้จัดตั้งเป็นเทศบาลตำบลตั้งแต่วันที่ 1 กรกฎาคม พ.ศ. 2555 เป็นต้นไป พ.ศ. 2555 กระทรวงมหาดไทยจึงพิจารณาให้องค์การบริหารส่วนตำบลบ้านโพธิ์อยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลบ้านโพธิ์
หญ้าแดง

| หญ้าแดง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Ischaemum
สปีชีส์:: I.  rugosum
ชื่อทวินาม
Ischaemum rugosum 

หญ้าแดง (อังกฤษ: Wrinkle duck-beak, ชื่อวิทยาศาสตร์: Ischaemum rugosum) เป็นพืชวงศ์หญ้าและพืชฤดูเดียว สูง 60 -120 เซนติเมตร ใบยาว 20-30 เซนติเมตร ดอกเป็นดอกช่อแบบราซีมคู่ ยาว 5-10 เซนติเมตร ช่อดอกย่อยเป็นแบบ spike ที่สั้นมาก ยาว 5-10 เซนติเมตร สีออกแดง ขยายพันธุ์ด้วยเมล็ด ชอบดินชื้นแฉะ โดยเฉพาะในท้องนา
หทัยวิทยา

หทัยวิทยา (อังกฤษ: cardiology) คือ การแพทย์แขนงหนึ่งที่ศึกษาเกี่ยวกับความผิดปกติของหัวใจ ซึ่งจะมีทั้งการวินิจฉัยและรักษาโรคเกี่ยวกับหัวใจ เช่น โรคหัวใจพิการแต่กำเนิด (congenital heart defect: CHD) โรคหลอดเลือดหัวใจ ภาวะหัวใจวาย โรคลิ้นหัวใจ (valvular heart disease) และ ระบบไฟฟ้าของหัวใจ (electrophysiology)
แพทย์เฉพาะทางที่ศึกษาด้านนี้เรียกว่า นักหทัยวิทยา หรือ หทัยแพทย์ (cardiologist) ซึ่งต้องสำเร็จการศึกษาแพทยศาสตรบัณฑิต แพทย์ประจำบ้านด้านอายุรศาสตร์ และแพทย์ประจำบ้านต่อยอดด้านโรคหัวใจ
หนอง (ฝี)

สำหรับความหมายอื่น ดูที่ หนอง
ตาเป็นหนองจากอาการเยื่อตาอักเสบ
หนอง (อังกฤษ: Pus) เป็นของเหลวเยิ้มสีขาวเหลือง สีเหลือง หรือสีน้ำตาลเหลือง ซึ่งเกิดขึ้นที่บริเวณที่มีการอักเสบในช่วงระหว่างการติดเชื้อราหรือเชื้อแบคทีเรีย การมักหมมสะสมของหนองในบริเวณเนื้อเยื่อที่โอบล้อมรอบเป็นที่รู้จักกันคือ ฝี ในขณะที่การสะสมอย่างชัดเจนของหนองภายในหรือใต้ผิวหนังชั้นนอกเป็นที่รู้จักกันคือ ตุ่มหนอง สิว หรือจุด
หนองจะประกอบไปด้วยของเหลวที่เต็มไปด้วยโปรตีนบาง ๆ เป็นที่รู้จักกันคือ "liquor puris",[ต้องการอ้างอิง] และเม็ดเลือดขาวที่ตายแล้วจากการตอบสนองทางภูมิคุ้มกันของร่างกาย (ส่วนใหญ่เป็นนิวโทรฟิล) ในช่วงการติดเชื้อ, แมกโครเฟจ (Macrophage) จะปล่อยไซโตไคน์ (Cytokine) ออกมา ซึ่งจะกระตุ้นนิวโทรฟิลในการค้นหาบริเวณที่มีการติดเชื้อโดยคีโมทาซิส (Chemotaxis) นิวโทรฟิลจะปล่อยเม็ดเล็ก ๆ ซึ่งจะทำลายเชื้อแบคทีเรีย เชื้อแบคทีเรียจะทำการต่อต้านการตอบสนองทางภูมิคุ้มกันโดยปล่อยสารพิษที่เรียกว่า ลูโคซิดน์ (Leukocidin) เมื่อนิวโทรฟิลได้ตายไปด้วยสารพิษและวัยชรา พวกมันจะถูกทำลายโดยแมกโครเฟจ ก่อให้เกิดหนองอันเหนียวหนืด
แบคทีเรียที่ทำให้เกิดหนองที่ถูกเรียกว่า ไพโอเจนิส (pyogenic)
หนอนหัวดำมะพร้าว

หนอนหัวดำมะพร้าว (อังกฤษ: coconut black-headed caterpillar;ชื่อวิทยาศาสตร์: Opisina arenosella Walker) เป็นแมลงศัตรูสำคัญที่เข้าทำลายต้นมะพร้าว  มีถิ่นกำเนิดในประเทศศรีลังกา อินเดีย และ บังกลาเทศ ระยะตัวหนอนจะกัดแทะผิวใบด้านใต้ใบมะพร้าว ถักเส้นใยหุ้มลำตัว โดยรวมกับขุยใบมะพร้าวที่กัดแทะสร้างเป็นทางยาวคล้ายอุโมงค์ปกคลุมลำตัว เมื่อหนอนใกล้เข้าดักแด้จะถักเส้นใยหุ้มลำตัวอย่างแน่นหนาติดกับใบมะพร้าว และเข้าดักแด้ภายในนั้น ตัวเต็มวัยเป็นผีเสื้อกลางคืน ถ้าเข้าทำลายรุนแรงทำให้ต้นมะพร้าวชะงัก การเจริญเติบโต ผลผลิตลดลง และบางต้นยืนต้นตาย
หนังสติ๊ก

บทความนี้เกี่ยวกับอาวุธ สำหรับยางวงซึ่งใช้รัดสิ่งของ ดูที่ ยางรัดของ
หนังสติ๊กแบบธรรมดา
หนังสติ๊ก (อังกฤษ: slingshot) เป็นอาวุธวิธีโค้งด้วยมือ ขนาดเล็ก ทำจากไม้ง่าม โดยมียาง 2 เส้นยึดอยู่ที่ง่ามทั้งสอง อีกด้านของยางทั้งสองเส้นจะติดกับแถบหนังที่ใช้ใส่สิ่งของที่จะยิงออกไป
ผู้ที่จะทำการยิง จะจับตัวด้ามไม้ด้วยมือข้างที่ถนัด ใส่สิ่งของ (เช่นลูกกระสุนดินเหนียวปั้นกลม, ลูกแก้ว, ลูกปืน หรือ ก้อนหิน) ไว้ที่แถบหนัง กำแถบหนังไว้ด้วยมือข้างที่ไม่ถนัด ดึงให้ยืดออกตามความแรงที่ต้องการ เล็งให้ตรงเป้าหมาย แล้วจึงปล่อยแถบหนัง สิ่งของที่ใส่ไว้ก็จะถูกดีดออกไปกระทบเป้าหมาย
หนังตาตก

| หนังตาตก (Ptosis) |
| --- | --- |
หนังตาซ้ายตก ภาพผู้ป่วยชายไม่ทราบชื่อใน ค.ศ. 1852
บัญชีจำแนกและลิงก์ไปภายนอก
ICD-10: H02.4, Q10.0
ICD-9: 374.3
DiseasesDB: 25466
MedlinePlus: 001018
eMedicine: oph/201 oph/345
MeSH: D001763
หนังตาตก (อังกฤษ: ptosis, โทซิส) เป็นการห้อยหรือตกของหนังตาบนหรือล่าง การห้อยอาจเลวลงหลังตื่นนาน คือ เมื่อกล้ามเนื้อของบุคคลล้า บ้างเรียกสภาพนี้ว่า "ตาขี้เกียจ" แต่ปกติคำนี้หมายถึง ตามัว หากหนังตาตกรุนแรงพอและปล่อยไว้ไม่รักษา หนังตาที่ห้อยสามารถก่อสภาพอื่นได้ เช่น ตามัวหรือสายตาพร่าต่างแนว จึงเป็นเหตุสำคัญเป็นพิเศษสำหรับความผิดปกตินี้ที่ต้องรักษาเด็กตั้งแต่อายุยังน้อยก่อนจะขัดขวางพัฒนาการการมองเห็น
หญ้ารัดเขียด

| หญ้ารัดเขียด |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Cyperaceae
สกุล:: Fimbristylis
สปีชีส์:: F.  miliacea
ชื่อทวินาม
Fimbristylis miliacea (L.) Vahl

ชื่อพ้อง
 Scirpus miliaceus
หญ้ารัดเขียด (อังกฤษ: Lesser Fimbristylis ชื่อวิทยาศาสตร์: Fimbristylis milliacea) เป็นพืชวงศ์กก ฤดูเดียว ขึ้นเป็นกอ สูง 25-50 เซนติเมตร ใบติดที่โคนต้น มีปลอกหุ้มยาว 2-4 เซนติเมตร ดอกช่อแบบซี่ร่ม มีช่อดอกย่อย 50 - 100 ช่อ มีดอกย่อยจำนวนมาก ขยายพันธุ์ด้วยเมล็ด ชอบพื้นที่เปียกชื้น พบในท้องนา กระจายพันธุ์ได้ทั่วประเทศไทย
แหล่งข้อมูลอื่น

Jepson Manual Treatment
USDA Plants Profile
Flora of North America Profile
หนังสือกรีด

ภาพวาดการกรีดหนังสือ Kineograph (พ.ศ. 2429)
หนังสือกรีด แสดงภาพม้ากำลังวิ่ง
หนังสือกรีด (อังกฤษ: flip book) เป็นหนังสือภาพซึ่งออกแบบไว้เป็นพิเศษ
ให้สามารถแสดงภาพเคลื่อนไหวได้เมื่อผู้อ่านทำการพลิกหน้าหนังสือไปเรื่อยๆ อย่างรวดเร็ว
หรือเปิดด้วยการกรีดตัวเล่มโดยงอหนังสือแล้วค่อยๆ เลื่อนนิ้วออกจากด้านที่หนังสือเปิด เพื่อให้แต่ละหน้ากระเด้งเปิดต่อๆ กัน
หนังสือกรีด มักจะออกแบบเป็นหนังสือเล่มเล็ก โดยแต่ละหน้าในหนังสือจะเป็นภาพซึ่งแตกต่างกับหน้าก่อนหน้าไปเล็กน้อย
ทำให้เมื่อเปิดหน้าต่อๆ กันอย่างรวดเร็ว จะเห็นภาพเป็นภาพเคลื่อนไหว, และบางครั้งหนังสือหรือนิตยสารปกติ
จะสามารถออกแบบไว้พิเศษให้มีภาพเคลื่อนไหวในแบบเดียวกันแทรกอยู่ในรูปของภาพพื้นหลัง
แถบภาพด้านติดกับขอบนอก หรือมุมของหน้าได้ด้วย
ดาย ฮาร์ด

| ดาย ฮาร์ด |
| --- | --- |
โลโก้ภาพยนตร์ชุดอย่างเป็นทางการ
สร้างโดย: รอเดอริก ทอร์ป
งานต้นฉบับ: นอตติงลาสต์ฟอร์เอเวอร์ (1979)
เจ้าของ: ทเวนตีท์เซนจูรีสตูดิโอส์  (เดอะวอลต์ดิสนีย์)
ปี: 1988–2020
สื่อสิ่งพิมพ์
นวนิยาย: เดอะดีเทกทิฟ (1966)    นอตติงลาสต์ฟอร์เอเวอร์ (1979)    58 มินิตส์ (1987)
การ์ตูน: ดาย ฮาร์ด: เยียร์วัน   อะดายฮาร์ดคริสต์มาส   อะมิลเลียนเวย์สทูดายฮาร์ด
ภาพยนตร์และโทรทัศน์
ภาพยนตร์:   นรกระฟ้า (1988)  ดาย ฮาร์ด 2 อึดเต็มพิกัด (1990)  ดาย ฮาร์ด 3 แค้นได้ก็ตายยาก (1995)  ดาย ฮาร์ด 4.0 ปลุกอึด ตายยาก (2007)  วันดีมหาวินาศ คนอึดตายยาก (2013) 
เกม
วิดีโอเกม: รายชื่อวิดีโอเกม
เบ็ดเตล็ด
บทความ: อะแฟร์เวลล์ทูอาร์มส์
ดาย ฮาร์ด (อังกฤษ: Die Hard) เป็นภาพยนตร์ชุดแนวโลดโผน นำแสดงโดยบรูซ วิลลิส ในบท "จอห์น แมคเคลน" ตำรวจนิวยอร์กและลอสแอนเจลิส ปัจจุบันมีทั้งหมด 5 ภาค ดาย ฮาร์ด เป็นชุดภาพยนตร์ที่ทำเงินมากที่สุดตลอดกาลในอันดับที่ 42 ด้วยรายได้กว่า 1,400 ล้านดอลลาร์สหรัฐฯ ทั่วโลก
ภาพยนตร์

| ภาพยนตร์ | วันฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| นรกระฟ้า | 15 กรกฎาคม ค.ศ. 1988 (1988-07-15) | จอห์น แมคเทียร์แนน | เจบ สจ๊วตและสตีเวน อี. เดอ โซซา |  | ลอว์เรนซ์ กอร์ดอนและโจเอล ซิลเวอร์ |
| ดาย ฮาร์ด 2 อึดเต็มพิกัด | 4 กรกฎาคม ค.ศ. 1990 (1990-07-04) | เรนนี ฮาร์ลิน | สตีเวน อี. เดอ โซซาและดัก ริชาร์ดสัน |  | ชาร์ลส์ กอร์ดอน, ลอว์เรนซ์ กอร์ดอนและโจเอล ซิลเวอร์ |
| ดาย ฮาร์ด 3 แค้นได้ก็ตายยาก | 19 พฤษภาคม ค.ศ. 1995 (1995-05-19) | จอห์น แมคเทียร์แนน | โจนาทาน เฮนส์ลีห์ |  | จอห์น แมคเทียร์แนนและไมเคิล เทดรอส |
| ดาย ฮาร์ด 4.0 ปลุกอึด ตายยาก | 27 มิถุนายน ค.ศ. 2007 (2007-06-27) | เลน ไวส์แมน | มาร์ก บอมแบก | มาร์ก บอมแบกและเดวิด มาร์โคนี | ไมเคิล ฟอตเทรล |
| วันดีมหาวินาศ คนอึดตายยาก | 14 กุมภาพันธ์ ค.ศ. 2013 (2013-02-14) | จอห์น มัวร์ | สคิป วูดส์ |  | อเล็กซ์ ยังและวิก ก็อดฟรีย์ |
ตัวละคร

บทความหลัก: รายชื่อตัวละครในดาย ฮาร์ด
การตอบรับ

สำหรับรายละเอียดเพิ่มเติมเกี่ยวกับการตอบรับของภาพยนตร์แต่ละเรื่อง โปรดดูส่วน "การตอบรับ" ในบทความของภาพยนตร์แต่ละเรื่อง
การตอบรับ > บ็อกซ์ออฟฟิศ

| ภาพยนตร์ | วันฉาย | ทำเงินในบ็อกซ์ออฟฟิศ> อเมริกาเหนือ | ทำเงินในบ็อกซ์ออฟฟิศ> ต่างประเทศ | ทำเงินในบ็อกซ์ออฟฟิศ> ทั่วโลก | อันดับสูงสุดในบ็อกซ์ออฟฟิศ> อเมริกาเหนือ | อันดับสูงสุดในบ็อกซ์ออฟฟิศ> ทั่วโลก | ทุนสร้าง | อ้างอิง |
| --- | --- | --- | --- | --- | --- | --- | --- | --- |
| นรกระฟ้า | 15 กรกฎาคม 1988 | $83,844,093 | $57,759,104 | $141,603,197 | #734 | — | $28,000,000 |  |
| ดาย ฮาร์ด 2 อึดเต็มพิกัด | 4 กรกฎาคม 1990 | $117,540,947 | $122,490,347 | $240,031,274 | #446 | #445 | $62–70,000,000 |  |
| ดาย ฮาร์ด 3 แค้นได้ก็ตายยาก | 19 พฤษภาคม 1995 | $100,012,499 | $266,089,167 | $366,101,666 | #596 | #223 | $90,000,000 |  |
| ดาย ฮาร์ด 4.0 ปลุกอึด ตายยาก | 27 มิถุนายน 2007 | $134,529,403 | $253,626,608 | $388,156,011 | #336 | #201 | $110,000,000 |  |
| วันดีมหาวินาศ คนอึดตายยาก | 14 กุมภาพันธ์ 2013 | $67,349,198 | $237,304,984 | $304,654,182 | #977 | #314 | $92,000,000 |  |
| รวม | รวม | $503,276,140 | $937,270,210 | $1,440,546,330 |  |  | $382,000,000–390,000,000 |  |
การตอบรับ > การตอบรับ

| ภาพยนตร์ | รอตเทนโทเมโทส์ | เมทาคริติก | ซีนะมาสกอร์ |
| --- | --- | --- | --- |
| นรกระฟ้า | 94% (81 ความเห็น) | 72 (14 ความเห็น) | A+ |
| ดาย ฮาร์ด 2 อึดเต็มพิกัด | 69% (64 ความเห็น) | 67 (17 ความเห็น) | A |
| ดาย ฮาร์ด 3 แค้นได้ก็ตายยาก | 59% (76 ความเห็น) | 58 (19 ความเห็น) | A− |
| ดาย ฮาร์ด 4.0 ปลุกอึด ตายยาก | 82% (210 ความเห็น) | 69 (34 ความเห็น) | A− |
| วันดีมหาวินาศ คนอึดตายยาก | 15% (231 ความเห็น) | 28 (41 ความเห็น) | B+ |
แหล่งข้อมูลอื่น

(ตกผลึกความคิด) กับ Die Hard Series เก็บถาวร 2016-03-04 ที่ เวย์แบ็กแมชชีน
| ด ค กดาย ฮาร์ด |
| --- | --- |
ภาพยนตร์: นรกระฟ้า (1988) • ดาย ฮาร์ด 2 อึดเต็มพิกัด (1990) • ดาย ฮาร์ด 3 แค้นได้ก็ตายยาก (1995)  • ดาย ฮาร์ด 4.0 ปลุกอึด ตายยาก (2007) • วันดีมหาวินาศ คนอึดตายยาก  (2013)
วิดีโอเกมส์: Die Hard (1990) • Die Hard Arcade (1996) • Die Hard Trilogy (1996) • Die Hard Trilogy 2: Viva Las Vegas (2000) • Die Hard: Nakatomi Plaza (2002) • Die Hard: Vendetta (2002)
อื่นๆ: รายชื่อตัวละคร
หนังสือคู่มือ

หนังสือคู่มือ (อังกฤษ: handbook) เป็นงานอ้างอิงประเภทหนึ่ง หรือการรวบรวมคำสั่งอื่น เจตนาให้การอ้างอิงสำเร็จ คำนี้เดิมใช้กับหนังสือเล็ก ๆ หรือพกพาได้ที่มีสารสนเทศที่เป็นประโยชน์ต่อเจ้าของ แต่พจนานุกรมภาษาอังกฤษ ฉบับออกซฟอร์ดนิยามความหมายปัจจุบันว่า "หนังสือใด ๆ ... ที่ให้สารสนเทศอย่างข้อเท็จจริงในเรื่องใดเรื่องหนึ่ง คำชี้แนะในศิลปะหรืออาชีพบางอย่าง คำสั่งสำหรับดำเนินการเครื่องจักร หรือสารสนเทศสำหรับนักท่องเที่ยว"
หนังสือข่าวสารรัฐบาล

เฟเดอรัลเรจิสเตอร์ หนังสือข่าวสารรัฐบาลสหรัฐสำหรับเผยแพร่คำสั่งประธานาธิบดีและประกาศสาธารณะ
หนังสือข่าวสารรัฐบาล หรือ รัฐกิจจานุเบกษา (อังกฤษ: government gazette) เป็นวารสารที่ได้รับอำนาจให้เผยแพร่ประกาศสาธารณะ มักก่อตั้งโดยกฎหมายหรือโดยทางการ และเนื้อหาที่เผยแพร่ผ่านวารสารนี้มักถือว่า เป็นที่รับทราบของสาธารณชนอย่างเพียงพอแล้ว
ในบางแห่ง วารสารนี้อาจเป็นของเอกชนที่ขึ้นทะเบียนกับรัฐ หรืออาจเป็นของเอกชนที่ได้รับคำสั่งจากศาล
ตัวอย่างของวารสารเช่นนี้ คือ คัมโป ของประเทศญี่ปุ่น, ฌูร์นัลออฟีเซียล ของประเทศฝรั่งเศส, เดอะลอนดอนกาแซต ของสหราชอาณาจักร, เฟเดอรัลเรจิสเตอร์ ของสหรัฐ, ภารัตราชปัตร ของประเทศอินเดีย, และ ราชกิจจานุเบกษา ของประเทศไทย
25 พฤศจิกายน

วันที่ 25 พฤศจิกายน เป็นวันที่ 329 ของปี (วันที่ 330 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 36 วันในปีนั้น
เหตุการณ์

พ.ศ. 2411 (ค.ศ. 1868) - พระราชพิธีอุปราชาภิเษกพระองค์เจ้ายอดยิ่งบวรยศเป็นกรมพระราชวังบวรวิไชยชาญ กรมพระราชวังบวรสถานมงคลพระองค์สุดท้ายในสมัยรัตนโกสินทร์
พ.ศ. 2479 (ค.ศ. 1936) - เยอรมันและญี่ปุ่นลงนามในกติกาสัญญาต่อต้านโคมินเทิร์น
พ.ศ. 2513 (ค.ศ. 1970) - มิชิมะ ยุกิโอะ นักเขียนชาวญี่ปุ่น ทำการเซ็ปปุกุ หรือคว้านท้องตัวเองตาย โดยมิชิม่าเป็นนักเขียนชาตินิยม เรียกตัวเองว่าเป็น "ซามูไรคนสุดท้าย"
พ.ศ. 2518 (ค.ศ. 1975) - ซูรินามประกาศเอกราช
พ.ศ. 2530 (ค.ศ. 1987) - พายุซูเปอร์ไต้ฝุ่นนีนา ที่เป็นพายุไต้ฝุ่นระดับ 5 มีระดับความเร็ว 165 ไมล์ต่อชั่วโมง(หรือ 270 กิโลเมตรต่อชั่วโมง) ได้ขึ้นที่ประเทศฟิลิปปินส์ ทำให้มีผู้เสียชีวิตอย่างน้อย 1,036 คน ซึ่งเป็นพายุที่มีความรุนแรงที่สุดลูกหนึ่งที่พัดถล่มประเทศฟิลิปปินส์